Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 87

3. A vizsgálat kivitelezése 3.1. Minden vizsgálatot egyedi módon kell azonosítani, és minden, a szóban forgó vizsgálathoz tartozó tételt meg kell jelölni ezzel az azonosítással. A vizsgálatból származó mintákat az eredetiségük igazolására azonosítani kell. A minta azonosítása a vizsgálat szerint követhető legyen. 3.2. A vizsgálatot a vizsgálati terv szerint kell lefolytatni. 3.3. A vizsgálat lefolytatása során nyert összes adatot közvetlenül, azonnal, pontosan és olvashatóan fel kell jegyeznie az ezzel megbízott személynek. A feljegyzéseket alá kell írni vagy kézjeggyel ellátni, és a dátumot is fel kell tüntetni. 3.4. Ha a nyers adatokban bármilyen változtatást eszközölnek, az előző bejegyzést nem szabad kitörölni, a változ- 2001/37. szám tatás okát meg kell indokolni, és a változtatást végző személynek azt kézjegyével és dátummal kell ellátnia. 3.5. Ha az adatok direkt számítógépes betáplálással kerülnek a rendszerbe, ezeket azonosítani kell a betáplálás (input) idejében az adatok beviteléért felelős személynek. A számítógépes rendszert úgy kell kialakítani, hogy jelezze az összes változtatást anélkül, hogy az eredeti adatokat háttérbe szorítaná, biztosítva a teljes körű utólagos felülvizsgálat lehetőségét. A megváltoztatott adatokat lehessen kapcsolatba hozni azzal a személlyel aki a változtatásokat végezte, például oly módon, hogy elektronikus aláírásokat alkalmaznak dátummal ellátva. A változtatás okát meg kell adni.

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes